b'\n_START_ARTICLE_\nA\xc5\xa1ur-Ada\n_START_PARAGRAPH_\nA\xc5\xa1ur-Ada (pers. \xd8\xa2\xd8\xb4\xd9\x88\xd8\xb1\xd8\xa7\xd8\xaf\xd9\x87; rus. \xd0\x90\xd1\x88\xd1\x83\xd1\x80-\xd0\x90\xd0\xb4\xd0\xb0) \xe2\x80\x93 vienintel\xc4\x97 Irano sala Kaspijos j\xc5\xabroje. Salos plotas - 800 hektar\xc5\xb3. _NEWLINE_Sala yra rytiniame Miankal\xc4\x97s pusiasalio gale (Golestano provincija), 3 km nuo Bender Torkemano uosto ir 23 km nuo Golestano provincijos sotin\xc4\x97s Gorgano._NEWLINE_Sala pasiekiama per Bender Torkeman\xc4\x85. Apie 40% Irano ikr\xc5\xb3 i\xc5\xa1gaunami ties \xc5\xa1ia sala.\n_START_SECTION_\nIstorija\n_START_PARAGRAPH_\nAnks\xc4\x8diau A\xc5\xa1ur-Ados saloje gyveno apie 300 \xc5\xa1eim\xc5\xb3, bet dabar kaimas joje apleistas._NEWLINE_1837 m. sala buvo okupuota Rusijos kariuomen\xc4\x97s, nors Persijos vald\xc5\xbeia ir protestavo. Rusijos kariuomen\xc4\x97s postas saloje buvo keliasde\xc5\xa1imt met\xc5\xb3.'